কয়েক বছর আগে
আমার মনে হচ্ছিল আমি যেন একটি একঘেয়ে জীবনে আটকে গিয়েছি,
তাই ঠিক করেছিলাম অনুসরণ করবো
বিখ্যাত আমেরিকান দর্শনিক, মর্গান স্পারলককে,
আর ত্রিশ দিনের জন্য নতুন কিছু চেষ্টা করবো।
পরিকল্পনাটি আসলে খুবই সাধারণ।
এমন কিছু চিন্তা করা যা তুমি সবসময় নিজের জীবনে চেয়েছিলে
এবং পরবতী ত্রিশ দিন সেটাকে বাস্তবে রূপ দেয়ার চেষ্টা করা।
দেখা গেল
ত্রিশ দিনই যথেষ্ট
একটি নতুন অভ্যাস গড়ে তুলতে অথবা একটি অভ্যাস বাদ দিতে --
যেমন খবর দেখা --
তোমার জীবন থেকে।
এই ত্রিশ দিনের চ্যালেঞ্জ পালন করতে গিয়ে কিছু জিনিস আমি শিখেছি।
প্রথমটি হল
পার হয়ে যাওয়া মাস গুলো ভুলে যাওয়ার পরিবর্তে,
সময় গুলো আরও বেশি মনে রাখার মত হয়ে ওঠে ।
চ্যালেঞ্জের অংশ হিসেবে আমি এক মাসের জন্য প্রতিদিন একটি করে ছবি তুলি ।
এবং এখন আমি মনে করতে পারি আমি ঠিক কোথায় ছিলাম
আর ঐ দিন আমি কি করছিলাম।
আমি আরও দেখলাম
যে আমি যত বেশি ও কঠিন ৩০ দিনের চ্যালেঞ্জ করা শুরু করলাম,
আমার আত্মবিশ্বাস বাড়তে থাকলো।
আমি একজন টেবিলে বসে থাকা কম্পিউটার ভক্ত থেকে
এমন একজন মানুষে পরিণত হলাম যে কিনা কাজে যায় সাইকেলে-
মজার জন্য।
এমনকি গত বছর, আমি কিলিমাঞ্জারো পাহাড়ে উঠেছিলাম,
যা আফ্রিকার সর্বোচ্চ পাহাড়।
আমি এরকম রোমাঞ্চকর কাজ করার কথা কখনও ভাবিনি
আমার এই ত্রিশদিনের চ্যালেঞ্জ শুরু করবার আগে।
আমি আরও বুঝতে পারলাম যে
কেউ যদি কোনকিছু খুব বেশি করে চায়,
সে তা করতে পারে ৩০ দিনের জন্য।
আপনি কি কখনো কোন উপন্যাস লিখতে চেয়েছেন?
প্রতি নভেম্বরে,
হাজার হাজার মানুষ চেষ্টা করে
তাদের নিজেদের ৫০ হাজার শব্দের উপন্যাস লিখবার, একদম গোড়া থেকে,
৩০ দিনে।
দেখা গেল, প্রতিদিনে আপনাকে
১,৬৬৭টি শব্দ লিখতে হবে
একমাস ধরে।
আর সেটাই আমি করেছিলাম।
আর বলে রাখি এর গোপন রহস্যটা হচ্ছে ঘুমাতে না যাওয়া
যতক্ষণ না আপনি দিনের বরাদ্দকৃত অংশটি লিখছেন।
আপনি হয়তো ঘুম-বঞ্চিত হবেন,
কিন্তু আপনার উপন্যাসটি শেষ হবে।
তার মানে কি আমার বইটা যুক্তরাষ্ট্রের পরবর্তী বিখ্যাত উপন্যাস?
না। আমি ওটা একমাসে লিখেছিলাম।
ওটা অত্যন্ত খারাপ হয়েছিল।
কিন্তু জীবনের বাকি দিনগুলোতে
কখনো জন হজম্যানের সাথে টেড এর অনুষ্ঠানে দেখা হলে,
আমাকে বলতে হতো না,
"আমি একজন কম্পিউটার বিজ্ঞানী।"
না, না, আমি যদি চাই, আমি বলতে পারি, "আমি একজন ঔপন্যাসিক।"
(হাসি)
তাই শেষে এই একটা কথা বলতে চাই।
আমি শিখেছি যে আমি যদি ছোট, স্থায়ী পরিবর্তন ঘটাই,
যা আমি চালিয়ে যেতে পারি,
সেগুলোর টিকে থাকার সম্ভাবনা বেশী।
বড়, অত্যুৎসাহী চ্যালেঞ্জও খারাপ কিছু নয়।
আসলে, তার মাঝে অনেক মজা আছে।
কিন্তু সেগুলো টিকে থাকার সম্ভাবনা কম।
আমি যখন ৩০ দিনের জন্য মিষ্টি খাওয়া ছেড়ে দিয়েছিলাম,
একত্রিশতম দিনটা এমন ছিল।
(হাসি)
সুতরাং আপনাদের প্রতি আমার প্রশ্ন:
আপনারা কিসের জন্যা অপেক্ষা করছেন?
আমি আপনাদের গ্যারান্টি দিচ্ছি আগামী ৩০ দিন
ঠিক কেটে যাবে
সে আপনি পছন্দ করুন বা না করুন,
তাই এমন কিছুর কথা চিন্তা করুন না
যা আপনি সবসময় করতে চাইতেন
এবং সেটার জন্য একটু চেষ্টা করুন
পরবর্তী ৩০ দিন।
ধন্যবাদ।
(হাততালি)